ກຸ່ມຈີ 8 ແລະປະເທດທີ່ກຳລັງພັທນາ ສົນທະນາຫາຣືກັນ ກ່ຽວກັບເຣື່ອງການຄ້າ ການປ່ຽນແປງຂອງດິນຟ້າອາກາດ
ຂ່າວສຳຄັນອື່ນໆ: ມີການໂຈມຕີສະລະຊີບຮ້າຍແຮງ ໃນພາກເໜືອຂອງອີຣັກ; ການໂຈມຕີດ້ວຍຣະເບີດ ທີ່ອັຟການິສຖານ ເຮັດໃຫ້ມີຜູ້ເສັຽຊີວິດ 25 ຄົນ; ຈີນກ່າວວ່າ
ພວກຜູ້ນຳຂອງ ກຸ່ມຈີ 8 ຫລື 8 ປະເທດທີ່ຈະເຣີນທາງດ້ານ ອຸສາຫະກັມກຳລັງສົນທະນາຫາຣືກັນ ກ່ຽວກັບ ເຣື່ອງການຄ້າ ການປ່ຽນແປງຂອງດິນຟ້າອາ ກາດ ກັບ 5 ປະເທດ ກຳລັງພັທນາ ທີ່ສຳຄັນ ຢູ່ອີຕາລີ ໃນວັນພະຫັດມື້ນີ້ ປະທານາທິບໍດີ ສະຫະຣັດ ທ່ານ BARACK OBAMA ແລະ ພວກຜູ້ນຳ ຂອງປະເທດທີ່ຈະເຣີນ ທາງດ້ານ ອຸສາຫະກັມອື່ນໆ ພວມປະຊຸມກັນ ທີ່ເມືອງ L’AQUILA ໃນພາກກາງຂອງອີຕາລີ ກັບພວກຜູ້ນຳ ຈາກບຣາຊີລ ຈີນ ອິນເດັຽ ເມັກຊິໂກ ແລະອາຟຣິກາໃຕ້ ທ່ານ OBAMA ໄດ້ພົບປະ ສົນທະນາກັບ ປະທານາທິບໍດີ ບຣາຊີລ ທ່ານ LUIS ANACIOLULA DA SILVA ກ່ຽວກັບ ການປ່ຽນແປງ ຂອງດິນຟ້າ ອາກາດ ພະລັງງານ ແລະວິກິຕການທາງດ້ານການເມືອງ ໃນຮອນດູຣັສ ແລະອີຣ່ານ ໂຄສົກຂອງທຳນຽບຂາວ ທ່ານ ROBERTGIBBS ກ່າວວ່າ ທ່ານ OBAMA ໄດ້ສະແດງ ຄວາມຫວັງອອກມາວ່າ ບຣາຊີລຈະສວຍໃຊ້ຄວາມສັມພັນໃກ້ຊິດ ທາງດ້ານການຄ້າ ກັບອີຣ່ານ ເຮັດໃຫ້ອີຣ່ານໄດ້ເຂົ້າໃຈຢ່າງແຈ່ມແຈ້ງ ເຖິງທ່າທີ ຂອງກຸ່ມຈີ 8ທີ່ທີຕໍ່ອິຣ່ານນັ້ນ ເຈົ້າໜ້າທີ່ອີຣັກ ກ່າວວ່າ ການໂຈມຕີ ດ້ວຍຣະເບີດ ສະລະຊີບ 2 ຄັ້ງເຮັດໃຫ້ມີຜູ້ເສັຽ ຊີວິດຢ່າງນ້ອຍ 34 ຄົນ ແລະໄດ້ຣັບບາດເຈັບ ອີກ 62 ຄົນທີ່ເມືອງ TAL AFAR ໃນພາກ ເໜືອ ຂອງອີຣັກ ຕຳຣວດກ່າວວ່າ ຜູ້ໂຈມຕີ ຄົນທຳອິດໄດ້ບີບຄະນວນຣະເບີດ ໃຫ້ແຕກຂຶ້ນ ໃນວັນພະຫັດມື້ນີ້ ທີ່ເມືອງ TAL AFARຊຶ່ງຢູ່ຫ່າງຈາກ ນະຄອນຫລວງ ແບັກແດັດ ໄປທາງຕາເວັນຕົກ ສຽງເໜືອ ປະມານ 400ຫລັກກິໂລແມັດ ຜູ້ໂຈມຕີ ຄົນທີ 2 ໄດ້ຣະເບີດ ໂຕເອງ ບໍ່ເທົ່າໃດ ນາທີຕໍ່ມາຂະນະທີ່ຜູ້ຄົນ ຫຸ້ມໄປຊ່ອຍ ພວກເຄາະຮ້າຍ ຈາກເຫດຣະເບີດ ຄັ້ງທຳອິດ ຂະນະດຽວກັນຕຳຣວດ ທີ່ນະຄອນຫລວງ ແບັກແດັດກ່າວວ່າ ການວາງຣະເບີດ ທີ່ຄຸ້ມ SADRເຮັດໃຫ້ມີຜູ້ເສັຽຊີວິດ ຢ່າງນ້ອຍ 6 ຄົນ ແລະໄດ້ຮັບບາດເຈັບ ອີກ 16 ຄົນໃນມື້ນີ້ ໄດ້ມີການໂຈມຕີ ຮ້າຍແຮງຫລາຍໆຄັ້ງ ຢູ່ໃນອີຣັກ ນັບແຕ່ກຳລັງສູ້ຣົບຂອງສະຫະຣັດ ໄດ້ຖອນອອກໄປ ຈາກຫົວເມືອງຕ່າງໆ ໃນສັບປະດາແລ້ວນີ້ ເຈົ້າໜ້າທີ່ຄົນນຶ່ງຂອງອັຟກາ ນິສຖານ ກ່າວວ່າ ຣະເບີດທີ່ຫ້າງໄວ້ໃນຣົດບັນ ທຸກຄັນນຶ່ງ ໄດ້ແຕກຂຶ້ນ ໃນພາກກາງ ອັຟການິສ ຖານເຮັດໃຫ້ມີຜູ້ເສັຽຊີວິດ ບໍ່ຕ່ຳກວ່າ 25 ຄົນ ໂຮມທັງ ເດັກນ້ອຍ ນັກຮຽນຢ່າງນ້ອຍ 12 ຄົນ ຜູ້ບັນຊາການ ຕຳຣວດ ໃນເຂດທ້ອງຖິ່ນ ຄົນນຶ່ງ ຂອງອັຟການິສຖານກ່າວວ່າ ເປັນທີ່ ປາກົດວ່າ ຣົດບັນທຸກໄມ້ ໄດ້ຖືກປີ້ນຂວ້ຳດ້ວຍ ຄວາມຕັ້ງໃຈທີ່ທາງສາຍນຶ່ງ ໃນແຂວງ LOGAR ທ່ານເວົ້າວ່າ ຫລັງຈາກນັ້ນ ພວກໂຈມຕີ ກໍໄດ້ບີບຄະນວນຣະເບີດ ທີ່ຫ້າງໃສ່ຣົດບັນທຸກ ຈາກໄລຍະໄກ ໃຫ້ແຕກຂຶ້ນ ໃນວັນພະຫັດ ມື້ນີ້ຂະນະທີ່ພວກເດັກນ້ອຍ ພວມພາກັນຍ່າງ ໄປໂຮງຮຽນ ມີພວກ ເດັກນ້ອຍ ນັກຮຽນ ຢ່າງນ້ອຍ12 ຄົນ ຕຳຣວດ 4 ຄົນ ແລະບຸກຄົນ ອື່ນໆອີກ 9 ຄົນ ໄດ້ເສັຽຊີວິດ ໃນເຫດຣະເບີດທີ່ວ່ານີ້ ພວກຫົວຮຸນແຮງ ມັກຈະໃຊ້ ຣະເບີດແຄມທາງ ເພື່ອໂຈມຕີ ທະຫານຕ່າງປະເທດແລະກຳລັງ ອັຟການິສຖານ ແຕ່ພວກເຄາະຮ້າຍ ສ່ວນໃຫຍ່ ເປັນພົລເຮືອນ ຂະນະດຽວກັນກຳລັງຂອງ ອົງການນາໂຕ້ ໃນອັຟການິສຖານ ກ່າວວ່າ ຣະເບີດແຄມທາງລູກນຶ່ງ ໃນພາກໃຕ້ອັຟການິສຖານ ເຮັດໃຫ້ທະຫານ ພັນທະມິດ 2 ຄົນ ເສັຽຊີວິດ ໃນມື້ວານນີ້ ຈີນກ່າວວ່າ ຕົນມີຫຼັກ ຖານພຽງພໍ ທີ່ຈະພິສູດໃຫ້ເຫັນວ່າຄະນະບໍຣິຫານ 4 ຄົນ ຂອງບໍຣິສັດ RIO TINTO ຊຶ່ງເປັນບໍ ຣິສັດບໍ່ແຮ່ ລົງທຶນຮ່ວມຂອງອັງກິດ ກັບອອສ ເຕຣເລັຽນັ້ນ ພົວພັນ ໃນການ ລັກຂະໂມຍ ຄວາມລັບຂອງຣັດ ທ່ານQIN GANG ໂຄ ສົກກະຊວງ ການຕ່າງປະເທດ ຂອງຈີນ ກ່າວຕໍ່ພວກນັກຂ່າວ ທີ່ນະຄອນຫລວງປັກກິ່ງ ໃນວັນພະຫັດ ມື້ນີ້ວ່າ ຄະນະບໍຣິຫານ ກຸ່ມນີ້ ໄດ້ສ້າງຄວາມເສັຽຫາຍຢ່າງໃຫຍ່ຫລວງ ໃຫ້ແກ່ຜົນປໂຍດ ທາງດ້ານເສຖກິດ ແລະຄວາມໝັ້ນຄົງ ຂອງຈີນແຕ່ບໍ່ໄດ້ໃຫ້ລາຍລະອຽດ ຫຍັງເລີຍ ກ່ຽວກັບຄະດີ ດັ່ງກ່າວ ພວກທີ່ຖືກຈັບ ທັງ 4ແມ່ນຮວມທັງ ທ່ານ STERN HU ຊາວອອສເຕຣເລັຽ ເຊື້ອສາຍຈີນ ແລະຊາວຈີນ ອີກ 3 ຄົນ ພວກເຂົາເຈົ້າ ໄດ້ຖືກຈັບ ທີ່ນະຄອນຊຽງໄຮ້ ນັບແຕ່ ວັນອາທິດແລ້ວ ເປັນຕົ້ນມາ ຣັຖມຸນຕຣີ ການຕ່າງປະເທດ ອອສເຕຣເລັຽ ທ່ານ STEPHEN SMITH ທວງໃຫ້ ທາງການຈີນອະນຸຍາດໃຫ້ ເຈົ້າໜ້າທີ່ ສະຖານທູດ ອອສເຕຣເລັຽ ທີ່ກຸງປັກກິ່ງ ໄປພົບກັບ ທ່ານSTERN HU ແຕ່ໂຄສົກ ຂອງຈີນ ບໍ່ຍອມແຈ້ງໃຫ້ຊາບວ່າ ເວລາໃດ ຈຶ່ງຈະມີ ການອະນຸຍາດດັ່ງກ່າວ ຫົວໜ້າເຈົ້າໜ້າທີ່ ຮັກສາ ຄວາມສະງົບ ຂອງຈີນ ຮຽກຮ້ອງໃນມື້ວານນີ້ ໃຫ້ລົງໂທດ ຢ່າງໜັກ ຕໍ່ພວກຜູ້ນຳ ໃນການກໍ່ ຄວາມຮຸນແຮງທີ່ແຂວງຊິນຈຽງ ທາງພາກ ຕາເວັນຕົກ ສຽງເໜືອຂອງຈີນ ໃນມື້ວັນອາທິດ ຜ່ານມາ ອົງການຂ່າວ ຊິນຫວາຂອງທາງການ ຈີນ ໄດ້ອ້າງຄຳເວົ້າ ຂອງທ່ານ MENG JIANZUສະມາຊິກ ສະພາປົກຄອງຣັດ ແລະຣັຖມຸນຕຣີ ຮັກສາຄວາມປອດພັຍ ຂອງຈີນ ທີ່ກ່າວວ່າຂະນະທີ່ ພວກຜູ້ນຳ ໃນການປະທ້ວງ ຄວນຖືກລົງໂທດ ຢ່າງໜັກ ແຕ່ພວກເດີນຂະ ບວນອື່ນໆຄວນໄດ້ຮັບ ໃນອັນທີ່ທ່ານເອີ້ນວ່າ “ການເກັ້ຽກ່ອມ ແລະອົບຮົມສັ່ງສອນ” ທ່ານMENG ໃຫ້ທັສນະດັ່ງກ່າວ ຂະນະທີ່ທ່ານ ໄປຢ້ຽມຢາມ ປະຊາຊົນ ທີ່ໄດ້ຮັບບາດເຈັບໃນລະຫວ່າງ ການປະທະກັນ ເປັນເວລາຫລາຍໆມື້ ຢູ່ທີ່ເມືອງ URUMQI ເມືອງເອກຂອງແຂວງຊິນຈຽງ ຣັຖບານຈີນ ກ່າວວ່າ ມີ 156 ຄົນ ເສັຽຊີວິດ ໃນການກໍ່ ຈະລາຈົນໃນວັນອາທິດ ຜ່ານມາ ແລະອີກປະມານ 1 ພັນຄົນ ໄດ້ຮັບບາດເຈັບ ໃນການປະທະກັນລະຫວ່າງ ພວກມຸສລິມ ເຜົ່າວີເກີ້ ຊຶ່ງເປັນຊົນກຸ່ມນ້ອຍ ແລະຊາວຮັນຊຶ່ງເປັນຄົນກຸ່ມໃຫຍ່ ຂອງຈີນ ຊື່ງຕຳຣວດ ຕ້ອງໄດ້ເຂົ້າ ແຊກແຊງ ເພື່ອຟື້ນຟູຄວາມເປັນລະບຽບ ຮຽບຮ້ອຍ ບໍຣິສັດຮັກສາ ຄວາມປອດພັຍ ທາງອິນເຕີແນັດບໍຣິສັດນຶ່ງ ຂອງເກົາຫລີໃຕ້ກ່າວວ່າ ເກົາຫລີໃຕ້ ອາດຈະ ປະເຊີນກັບການໂຈມຕີທາງອິນເຕີແນັດເປັນມື້ທີ 3 ໃນວັນພະຫັດມື້ນີ້ ຊຶ່ງເກົາຫລີໃຕ້ໄດ້ຖິ້ມໂທດ ໃສ່ວ່າ ເປັນນ້ຳມື ຂອງພວກຄອມມູນິສ ເກົາຫລີເໜືອ ເວັບໄຊທ໌ຂອງຣັຖບານ ໃນເກົາຫລີໃຕ້ ແລະສະຫະຣັດ ໄດ້ຕົກເປັນເປົ້າ ໃນການໂຈມຕີ ທີ່ມີຂຶ້ນຢ່າງແຜ່ກວ້າງ ແລະປະສານງານກັນ ໜ່ວຍສືບລັບ ຂອງເກົາຫລີໃຕ້ ກ່າວຕໍ່ ສະມາຊິກຣັຖສະພາ ໃນມື້ວານນີ້ວ່າ ເຂົາເຈົ້າສົງສັຍວ່າ ພຽງຢາງ ຫລືບໍ່ກໍ ພວກທີ່ເປັນໃຈອາດມີສ່ວນພົວພັນ ໃນການໂຈມຕີ ທີ່ວ່ານີ້ ມີການອ້າງຄຳເວົ້າ ຂອງເຈົ້າໜ້າທີ່ສືບລັບເກົາຫຼີໃຕ້ ທີ່ກ່າວວ່າ ການໂຈມຕີ ທີ່ປະສານງານກັນ ແບບນີ້ ມີທ່າທາງວ່າເປັນການກະທຳ ຂອງອົງການຈັດຕັ້ງ ທີ່ໃຫຍ່ໆ ຫລືບໍ່ກໍ ປະເທດໃດນື່ງ ຫລາຍກວ່າ ທີ່ເກົາຫຼີໃຕ້ ການໂຈມຕີ ທາງອິນເຕີແນັດ ໄດ້ມີຜົນກະທົບ ຕໍ່ເວັບໄຊທ໌ ຂອງທຳນຽບປະທານາທິບໍດີ, ພັກຣັຖບານ, ກະຊວງ ປ້ອງກັນປະເທດ ແລະອື່ນໆອີກ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ